ບໍ່ມີຮ່ອງຮອຍວ່າ ການຫລັ່ງໄຫລ ເຂົ້າສູ່ຢູໂຣບ ຂອງຊາວ ອົບພະຍົບ ຈະຢຸດຢັ້ງ
ອົງການກອງທຶນເດັກ ຂອງ ສະຫະປະຊາຊາດ ກ່າວວ່າ ການຫລັ່ງໄຫລຂອງຊາວອົບພະຍົບ ເຂົ້າສູ່ຢູໂຣບ ບໍ່ມີຮ່ອງຮອຍວ່າ ຈະຢຸດຢັ້ງ.
ກອງທຶນສຳລັບເດັກນ້ອຍຂອງອົງການສະຫະປະຊາຊາດ ບໍ່ ມອງເຫັນວ່າມີຮ່ອງຮອຍໃດໆ ວ່າການຫລັ່ງໄຫລເຂົ້າໄປຂອງ ຊາວອົບພະຍົບ ຈະມີການຊັກຊ້າລົງເລີຍ ອົງການກອງທຶນ ເດັກ(UNICELF) ກ່າວວ່າ ຈຳນວນຊາວອົບພະຍົບ ທີ່ເດີນ ທາງດ້ວຍອັນຕະລາຍ ຂ້າມທະເລ Mediterranean ກຳລັງມີ ສູງຂື້ນ ເຖິງແມ່ນສະພາບດິນຟ້າອາກາດຈະຮ້າຍແຮງກໍຕາມ Lisa Schleinນັກຂ່າວ ວີໂອເອ ລາຍງານມາຈາກ ນະຄອນ Geneva ຊຶ່ງ ກິ່ງສະຫວັນ ຈະນຳມາສະເໜີທ່ານ ຫົວໜ້າຫ້ອງການກອງທຶນເດັກນ້ອຍອົບພະຍົບສະຫະປະຊາຊາດ ແລະ ວິກິດການຍົກຍ້າຍຄົນເຂົ້າເມືອງ ໃນຢູໂຣບ ທ່ານນນາງ Marie-Pierre Poirier ຫາກໍ່ກັບມາຈາກການປະຕິບັດງານເປັນເວລາໜຶ່ງອາທິດ ໄດ້ຕິດຕາມເບິ່ງການຫລັ່ງໄຫລຂອງ ຊາວອົບພະຍົບ ຢູ່ຕາມເສັ້ນທາງອັນທີ່ຮ້ອງວ່າ Balkan ນັ້ນ ທ່ານນາງ ໄດ້ຕິດຕາມເບິ່ງ ພວກອົບພະຍົບ ໃນຂະນະທີ່ເຂົາເຈົ້າ ຍົກຍ້າຍອອກຈາກອະດີດ ສາທາລະນະ Yugosolav ຂອງ Macedonia ທີ່ມີຊາຍແດນ ຕິດກັບ Greece ໄປຫາ Serbia ແລະ Croatia ນັ້ນ ທ່ານນາງໄດ້ອະທິບາຍເຖິງການເດີນທາງ ທີ່ຍາກລຳບາກ ອິດເໝື່ອຍ ແລະໜ້າຢ້ານກົວ ໂດຍສະເພາະແມ່ນສຳລັບພວກເດັກນ້ອຍ ທ່ານນາງກ່າວວ່າ ຜູ້ຄົນຢູ່ຕາມເສັ້ນທາງໄດ້ ກ່າວຕໍ່ທ່ານນາງວ່າ ເຂົາເຈົ້າພາກັນສ່ຽງຊີວິດຢູ່ໃນທະເລທີ່ຮ້າຍແຮງ ໃນການໄປສູ່ຢູ ໂຣບ ເພາະວ່າລາຄາໄດ້ຫລຸດລົງ ານນາງກ່າວວ່າ ມີລາຍງານວ່າຄ່າຈ້າງ ໄດ້ຫລຸດລົງຈາກ 5,000 ໂດລາ ທີ່ສູງສຸດ ລົງມາພຽງ 1,000 ໂດ ລາ ຕໍ່ຄອບຄົວໜຶ່ງ ເນື່ອງຈາກອັດຕາຫລຸດລາຄາ ມີການຕໍ່ລອງລົງມາ ເພາະສະນັ້ນການ ຫລັ່ງໄຫລຂອງອົບພະຍົບເຂົ້າສູ່ຢູໂຮບ ຈຶ່ງປາກົດວ່າເປັນທີ່ຢຸດຢັ້ງບໍ່ໄດ້ ຢ່າງໜ້ອຍໃນ ປັດຈຸບັນນີ້ ບັນດາເຈົ້າໜ້າທີ່ Macedonian ກ່າວວ່າ ຈຳນວນຄົນທີ່ເຂົາເຈົ້າຕ້ອງລົງທະບຽນໃນ ເດືອນຕຸລາ ແມ່ນເປັນສອງເທົ່າຂອງເດືອນກັນຍາ ທ່ານນາງ Poirier ກ່າວເພີ້ມວ່າ ຍັງມີ ການເພີ້ມຕື່ມໃນພາກສ່ວນຂອງພວກຜູ້ຍິງ ແລະເດັກນ້ອຍ ຢູ່ໃນຈຳນວນພົນລະເມືອງທີ່ ພາກັນເຄື່ອນຍ້າຍອອກໄປ ທ່ານນາງເວົ້າຕໍ່ໄປວ່າ ທ່ານນາງ Poirier ຮ້ອງວ່າ ວິກິດການເດັກນ້ອຍ ທ່ານນາງໃຫ້ຂໍ້ສັງເກດວ່າ ພວກເດັກ ນ້ອຍ 190,000 ຄົນ ໃນນັ້ນແມ່ນມີເດັກນ້ອຍ 700 ຄົນໃນແຕ່ລະມື້ ທີ່ຊອກຫາການລີ້ໄພ ໃນຢູໂຣບທີ່ມີໃນປີນີ້ ທ່ານນາງກ່າວວ່າ ອາດມີຮ່ອງຮອຍເສັ້ນທາງໃໝ່ໄປສູ່ຢູໂຣບທີ່ໂພ່ຂື້ນມາ ທ່ານນາງກ່າວ ວ່າ ການເພີ່້ມຈຳນວນຄົນໃນ Turkey ແມ່ນບໍ່ໄດ້ຜ່ານການຂ້າມນໍ້າ ແທນທີ່ຈະເປັນແນວ ນັ້ນ ເຂົາເຈົ້າເຂົ້າຜ່ານ ນະຄອນ Istanbul ໂດຍທາງລົດໃນໜ້່າດິນໄປສູ່ ປະເທດ Bulgaria ແຕ່ວ່າ ທ່ານນາງ ເຕືອນວ່າ ຊາວອົບພະຍົບຈະບໍ່ຖືກຕ້ອນຮັບຢ່າງອົບອຸ່່ນຢູ່ທີ່ນັ້ນ ທ່ານ ນາງກ່າວວ່າ ມີລາຍງານເວົ້າວ່າ ຊາວອົບພະຍົບ ໄດ້ຖືກນຳໄປຄຸມຂັງ ແລະຕຳຫລວດ Bulgary ກໍໄດ້ເອົາບົດບາດໜັກກັບພວກເຂົາເຈົ້າ